Spoštovani,

Začenjamo 38. tradicionalni posvet Javne službe kmetijskega svetovanja, ki deluje v okviru Kmetijsko gozdarske zbornice Slovenije.

Naprej pozdravljam kmetijske svetovalke in svetovalce, ste biser slovenskega kmetijstva, vdani ste kmetijstvu in napredku na podeželju zato dobrodošli.

Pozdrav namenjam predsedniku Kmetijsko gozdarske zbornice Slovenije Romanu Žvegliču, ki z vodenjem krovne organizacije kmetov dokazano deluje v korist kmetov.

Z nami je predsednik Evropskega svetovalnega združenja – foruma EUFRAS, ki združuje 54 svetovalnih organizacij v Evropi, **g. Jussi Juhola.**

Med pomembnejšimi udeleženci posveta so predstavniki državnega zbora in sveta, sodelavci ministrstva za kmetijstvo, gozdarstvo in prehrano in zaposleni v organih v njegovi sestavi.

Z nami so predstavniki univerz, fakultet ter predstavniki srednjih kmetijskih šol in sodelavci raziskovalnih organizacij.

Med nami so tudi predstavniki Zadružne zveze Slovenije in zadrug, pridružujejo se nam sodelvci Zbornice kmetijskih in živilskih podjetij, občin ter drugi deležniki, ki delujejo v dobrobit kmetijstva.

Na posvetu so tudi predstavniki Sindikata kmetov Slovenije, Zveze slovenske podeželske mladine ter druge organizacije in društva kmetov.

Posebej pozdravljam prisotne kmetice in kmete ter voljene organov Kmetijsko gozdarske zbornice Slovenije, direktorja zbornice, ter direktorje ter direktorici kmetijsko gozdarskih zavodov ter njihove sodelavce.

Poseben pozdrav namenjam predstavnikom zamejskih kmečkih organizacij iz Avstrije in Italije, ter kolege iz svetovalnih organizacij Hrvaške, Bolgarije

Dobrodošli tudi novinarjI, ki poročajo o našem dogodku.

Dvodnevni posvet bo spremljalo skupaj preko 400 udeležencev.

Pripravili smo poseben in zanimiv tematski posvet ter dogodek Evropskega inovativnega partnerstva.

Letos tematsko izpostavljamo kmetijsko svetovanje včeraj, danes in jutri v Sloveniji. Želimo prikazati izzive s katerimi se srečujemo, ugotoviti kako delujejo sistemi v drugih EU državah, ter kako si lahko s sodelovanjem pomagamo. Kmetijsko svetovanje je v Sloveniji organizirano v Kmetijsko gozdarki Zbornici Slovenije. Deluje v 9 pravnih osebah in z dobrim vodenjem ter organizacijo izvajamo enovit skupen program.

Izpostavljam:

**Vsakemu kmetu je na voljo enaka storitev:** Usmerjanje dela JSKS je preko sistema KGZS urejeno, enotno, sistematično, strokovno vodeno, pokrivamo vse kmetije v državi in vse možne tehnologije, ter stalno vključujemo nove vsebine.

**Sodelovanje:** V sistemu KGZS je na kmetijsko gozdarskih zavodih omogočen neposreden kontakt med različnimi javnimi službami, ki tvorijo celovito storitev za kmete. Hkrati smo povezani smo v slovenski sistem prenosa znanja in inovacij. Povezani z Evropskimi svetovalnimi organizacijami in forumi, le te pa v svetovni forum svetovalnih organizacij G FRAS, ki deluje na vseh celinah.

**Posredovanje informacij:** Organizacijska povezava s kmetijami v zborničnem sistemu, pomeni odličen obojestranski prenos informacij. Problemi kmetov tako pridejo do odločevalcev z že strokovno izoblikovanim predlogom, se zato lahko država zelo hitro odzove, hkrati pa sistem prenese rešitve do kmetov.

**Črpanje EU sredstev:** Rezultati dela se kažejo v črpanju javnih sredstev, ter napredku tehnologij in ekonomskemu razvoju kmetijskih gospodarstev. Kmetijski svetovalci privedejo ukrepe kmetijske politike do kmetij ter s tem implementacije zahtevnih novih kmetijskih politik,

**Neodvisnost:** JSKS je neodvisna oz. nevtralna pri podajanju strokovnih informacij. Sestavlja jo visoko izobražen kader z dragocenimi izkušnjami, pridobljenimi z leti dela na terenu. Glede na to da deluje znotraj KGZS gre za sistemski pristop povezanih inštitucij (KGZS + zavodi, v njih druge javne službe), koordinirano strokovno delo na več nivojih in hiter prenos znanja. Reševanje problemov tam kjer nastanejo.

**Odzivnost:** Hitra odzivnost v primeru elementarnih nesreč Služba je sposobna hitre odzivnost in sistemsko reševanje nalog na terenu.

V besedišču novosti v katero vodimo Javno službo kmetijskega svetovanja boste našli:

**Kadrovska prenova, Posodobitev opreme, Prenosni računalnik, Posodobitev svetovalnih orodij, ZIFO program, Spletni dogodki, Nove metode dela, Panožni krožek, usposabljanja CECRA, trenerji CECRA, CECRA pisarna, trenerji inovativnega posredništva, projekti EIP, Horizon EU, Horizon Evropa, LIFE, EUFRAS, SEASN, IALB, Mentorski program mladih kmetijskih svetovalcev, inovativni posredniki in posredništvo.**

**Dodajamo novosti: platforma za dnevno delo kmetijskih svetovalcev poenotili postopke ter vašo učinkovitost, ki bo kmalu začela svojo potovanje med vas, FASDN …**

Iz našega dela bi izpostavil vašo vlogo pri implementaciji Strateškega načrta Skupne kmetijske politike 2023-2027 vsa pohvala za vašo voljo po učenju, vašo potrpežljivost pri prenosu intervencij na kmetije, vašo strokovnost pri svetovanju, vašo natančnost pri pomoči kmetom. Brez vas predanih sodelavcev teh novosti ne bi bilo mogoče udejanjati, zato ste bili prekomerno vpeti v pomoč kmetov, nehote ste zdaj še SOPOTNIK Sopotniku, da bo nekoč deloval brez naše porabe časa, zato vam vsem, hvala.

Posebej pozdravljam tudi vse mlade kmetijske svetovalke in svetovalce, ki ste se odločili za zahteven poklic in boste lahko krepili naše besedišče novosti in svoje bodoče aktivnosti. Zahval tudi vsem, ki se vam službena pot končuje, veliko ste naredili za slovenko kmetijstvo, to vemo vsi s katerimi ste sodelovali pa tudi kmetije za katere ste delali celo življenje.

Na tem posvetu bo pomembno prisluhniti vsem nacionalnim kmetijskim organizacijam, ki bodo na okrogli mizi posredovale svoje poglede na izzive kmetijstva ter svetovanja. Potrebno je poslušati in slišati tudi vodje javne službe, starejše ter mlade kmetijke svetovalce, njihove izkušnje in pogledi za naprej veliko povedo.

Povabljenim predavateljem se zahvaljujem za njihove prispevke, prav tako tudi sodelujočim na okroglih mizah.

Ker moramo svetovalci stalno pridobivati nova znanja, bomo jutri čas namenili predstavitvam projektom evropskega inovativnega partnerstva in njihovim uporabnim rezultatom za kmetijstvo.

Kmetijski svetovalci v Sloveniji delujemo v organiziranem zborničnem sistemu, tako kot v mnogih državah v Evropi. Tu se dela neodvisno, politično neodvisno strokovno in v prid kmetom. Popravkov in prilagoditev, ker moramo biti vedno boljši. Tu imamo vizijo svojega razvoja.

Spoštovani udeleženci, o vsem tem bomo danes in jutri poslušali, govorili in razmišljali še dolgo po končanem posvetu.

Na koncu naj vas spomnim, da je posvet tudi prvovrstni družabni dogodek, ko se srečajo vsi kmetijski svetovalci, in to počnemo že 38 let.

Pričakujemo kvalitetna predavanja, okrogle mize in druženje primerno biserom, zbranih na Bledu, ki je naš, slovenski biser.

Naj se posvet prične!